Joseph William Nthiga Nyagah

Joseph William Nthiga Nyagah (født 6. januar 1948, død 11. desember 2020 i Nairobi i Kenya) var en kenyansk politiker og minister i regjeringen.

Nyagah var medlem av regjeringspartiet Kenya African National Union og minister i president Daniel Arap Mois regjering til han trådte ut både av regjeringen og partiet forut for valget i 2002. Han stilte som kandidat i valgkretsen Gachoka for opposisjonslisten National Rainbow Coalition.

Han var medlem av Orange Democratic Movements 'Pentagon' forut for valget i 2007.

Frem til sin død var han i regjeringen som minister for Cooperative Development and Marketing i Kenyas store koalisjonsregjering.

Nyagah døde i en alder av 72 år av covid-19 på et sykehus i Nairobi den 11. desember 2020.

Referanser

Kenyanske politikere
Personer fra Nairobi
Dødsfall relatert til covid-19 i Kenya
Politikere ofre for covidpandemien